7. ΑΝΑΓΚ. ΝΟΜΟΣ υπ’ αριθ. 855 της 18/23 Ιαν. 1946 Περί ιδρύσεως κέντρων παραγωγής σπόρου γεωμήλων. Άρθρ.1.-1.Δι’αποφάσεων του Υπουργού Γεωργίας, εκδιδομένων κατόπιν γνωμοδοτήσεως του Γεωργικού Συμβουλίου, δύναται να ιδρύωνται Κέντρα, προς παραγωγήν εκλεκτού υγιούς, ηγγυημένου σπόρου, καταλλήλων δια τας κλιματολογικάς και εδαφολογικάς συνθήκας της χώρας ποικιλιών γεωμήλων. 2.Η τοποθεσία, η έκτασις, τα όρια, καθώς και ο χρόνος της ενάρξεως λειτουργίας εκάστου τοιούτου Κέντρου σποροπαραγωγής, καθορίζονται εν τη ιδρυτική αποφάσει. Άρθρ.2.-1.Ειδικός κανονισμός εκδιδόμενος αποφάσει του Υπουργού Γεωργίας, κατόπιν γνωμοδοτήσεως του Γεωργικού Συμβουλίου θέλει καθορίζει λεπτομερώς α)τους όρους και τας προϋποθέσεις της καλλιεργείας των φυτών, των γεωμήλων, β)τας καλλιεργουμένας υποχρεωτικώς ποικιλίας γεωμήλων, γ)τον χρόνον και τρόπον συγκομιδής, μεταφοράς, διαλογής, αποθηκεύσεως, απολυμάνσεως των σπορογεωμήλων, σφραγίσεως κλπ. των σάκκων, δ)τον τρόπον και τους όρους της ασκήσεως του φυτοπαθολογικού ελέγχου και υγείας των φυτειών και των παραγομένων κονδύλων γεωμήλων, ε)τον  Σελ.808(α) Τεύχος Η82-Σελ.60 τύπον των χορηγουμένων πιστοποιητικών υγείας και καθαριότητος του σπόρου, ς)τα εφαρμοστέα μέτρα δια την πρόληψιν ή καταπολέμησιν των ασθενειών και εντόμων ως και πάσαν άλλην λεπτομέρειαν αποσκοπούσαν εις την παραγωγήν υγιούς και καταλλήλου δι’ αναπαραγωγήν σπόρου γεωμήλων. Τροποποίησις του ανωτέρω Κανονισμού δύναται να γίνη κατά τον αυτόν ως άνω τρόπον. Άρθρ.3.-1.Η Γεωργική Υπηρεσία Νομού, εις την αρμοδιότητα της οποία υπάγεται το κατά το άρθρ. 1 του παρόντος σποροπαραγωγικόν Κέντρον, δια ειδικώς προς τούτο απασχολουμένων γεωργικών υπαλλήλων της οριζομένων δι’ αποφάσεως του Υπουργού της Γεωργίας ασκεί τον έλεγχον και την παρακολούθησιν της εφαρμογής των διατάξεων του παρόντος Νόμου και των του Κανονισμού του άρθρ. 2. 2.Δι’ αποφάσεως του Υπουργού Γεωργίας δύνανται να τίθενται εις την διάθεσιν της Γεωργικής Υπηρεσίας του Νομού προς ενίσχυσιν του εν τω εδαφ. 1 του παρόντος άρθρου έργου της και άλλοι εν ενεργεία Κρατικοί γεωργικοί υπάλληλοι ή υπάλληλοι Οργανισμών Δημοσίου Δικαίου, εκ των εχόντων πείραν και ειδίκευσιν περί τας εργασίας ταύτης. 3.Δι’ ομοίας αποφάσεως δύναται να ανατίθεται η ανωτάτη εποπτεία των σποροπαραγωγικών κέντρων εις ανώτερον τεχνικόν υπάλληλον του Υπουργείου Γεωργίας. 4.Εις τους ανωτέρω υπαλλήλους δύναται να παρέχεται ειδική αποζημίωσις καθοριζομένη δι’ αποφάσεως του Υπουργού Γεωργίας εις βάρος των κατά τω άρθρ. 4 του παρόντος Νόμου εσόδων. Άρθρ.4.-1.Προς προστασίαν των σποροπαραγωγών των κατά το άρθρ. 1 του παρόντος Κέντρων και υποστήριξιν των παραγωγικών τιμών των παραγομένων εις αυτά σπορογεωμήλων, δι’ αποφάσεων των Υπουργών Γεωργίας και Οικονομικών δύναται να επιβάλλεται: α)Η εξαγορά ή προαγορά μέρους ή όλου της παραχθησομένης ποσότητος σπορογεωμήλων εις τιμάς ανωτέρας του μέσου κόστους καθοριζομένας κατ’ έτος βάσει του μέσου κόστους παραγωγής. β)Ειδική εισφορά μέχρι 2% επί της κατ’ οκάν τιμής των γεωμήλων των εισαγομένων εκ του εξωτερικού. 16.Λ.β.6-7 Έλεγχος Σποροπαραγωγής γ)Ειδική κράτησις μέχρι 2% επί της τιμής πωλήσεως των μεταφερομένων σπορογεωμήλων των παραγομένων εις τα κατά το άρθρ. 1 του παρόντος Κέντρα. Ο τρόπος εισπράξεως της ανωτέρω κρατήσεως ορίζεται δι’ αποφάσεως του Υπουργού Γεωργίας. 2.Τα έσοδα των παρ. β΄ και γ΄ του ανωτέρω εδαφίου του παρόντος άρθρου, κατατίθενται εις ειδικόν έντοκον λογαριασμόν παρά τη Αγροτική Τραπέζη της Ελλάδος και διατίθενται δι’ αποφάσεως του Υπουργού Γεωργίας. α)Δια την υποστήριξιν των παραγωγικών τιμών του εις τα Κέντρα παραγομένου σπόρου γεωμήλων. β)Δια την ανέγερσιν εγκρίσει του Υπουργού Γεωργίας καταλλήλων αποθηκών διατηρήσεως και απολυμάνσεως γεωμήλων, εις τα κατά το άρθρ. 1 σποροπαραγωγικά Κέντρα. γ)Δια την επιχορήγησιν μέχρι 25% της αξίας του σπόρου γεωμήλων προελεύσεως εξωτερικού του χρησιμοποιουμένου υπό των παραγωγών των σποροπαραγωγικών Κέντρων. Άρθρ.5.-1.Η διάθεσις (πώλησις) εις το εσωτερικόν και εξωτερικόν εις τα κατά το άρθρ. 1 του παρόντος Κέντρα, παραγομένων γεωμήλων ενεργείται υπό των Γεωργικών Συνεταιρισμών και των Ενώσεών των, υπό της Αγροτικής Τραπέζης της Ελλάδος και υπό των ιδιωτών εμπόρων. 2.Οι ανωτέρω, πλην της Αγροτικής Τραπέζης δέον να κέκτηνται άδειαν εμπορείας σπορογεωμήλων. Η άδεια αύτη χορηγείται υπό του Υπουργείου Γεωργίας. Εν τη αδεία ταύτη ορίζονται οι όροι και αι προϋποθέσεις της ασκήσεως της εμπορείας των γεωμήλων των σποροπαραγωγικών Κέντρων. 3.Απαγορεύεται η εισαγωγή γεωμήλων εις τα κατά το άρθρ. 1 του παρόντος σποροπαραγωγικά Κέντρα, πλην των οριζομένων εν των κατά το άρθρ. 2 του παρόντος Κανονισμώ ποικιλιών. Ομοίως απαγορεύεται η εξαγωγή σπόρου γεωμήλων μη συνοδευομένων υπό των κατά το άρθρ. 2 του παρόντος Κανονισμού, πιστοποιητικών φυτοπαθολογικού ελέγχου, ως και του σχετικού αποδεικτικού καταβολής της εν άρθρ. 4 του παρόντος ειδικής εισφοράς καθώς και η μεταφορά σπόρου γεωμήλων εκτός ων σποροπαραγωγικών Κέντρων υπό φυσικών ή Νομικών προσώπων μη κεκτημένων την κατά την παρ. 1 του παρόντος άρθρου άδειαν. Άρθρ.6.-1.Καλλιεργηταί σπορογεωμήλων μη συμμορφούμενοι ή μη εκτελούντες τας διατάξεις του κατά το άρθρ. 2 του παρόντος Νόμου Κανονισμού, δεν δύνανται να τύχωσι της χορηγήσεως πιστοποιητικού καταλληλότητος και υγείας σπόρου ουδέ των ευεργετημάτων του άρθρ. 4 του παρόντος Νόμου. 2.Οι άνευ αδείας του Υπουργείου Γεωργίας ασκούντες το εμπόριον γεωμήλων σποροπαραγωγικών Κέντρων, ή παραβαίνοντες τα διατασσόμενα περί των όρων ενσακκίσεως, σφραγίσεως και γνησιότητος εν τω Κανονισμώ του άρθρ. 2 του παρόντος Νόμου, τιμωρούνται υπό του αρμοδίου Πλημμελειοδικείου, δικάζοντος δι’ απ’ ευθείας κλήσεως επί τη εγκλήσει των οργάνων της Γεωργικής Υπηρεσίας, Αγορανομίας και Αγροτικής Ασφαλείας ή και αυτεπαγγέλτως δια φυλακίσεως δέκα πέντε έως τριάκοντα ημερών και χρηματικής ποινής 1.000-100.000 δραχμών. 3.Αι χρηματικαί αύται ποιναί κατατίθενται ως έσοδον εις την Αγροτικήν Τράπεζαν της Ελλάδος και διατίθενται προς εκπλήρωσιν των εν τω άρθρ. 4 του παρόντος Νόμου οριζομένων σκοπών. 